વૃષભ : તા. 6, 7 અને તા. 8 દરમિયાન આપનું મન અસમંજસની પરિસ્થિતિમાં રહેશે માટે આર્થિક બાબતે ધીરજ પૂર્વક અને ખૂબ સાવચેતી સાથે લેવડદેવડ કરવી. નાના ભાઈબહેનો સાથે દલીલોમાં પડવું નહીં. આપ વિદેશયાત્રાનું આયોજન કરો તેવી સંભાવના છે. વિદેશયાત્રામાં તકલીફ ન પડે તેની સાવચેતી રાખવી ખુબજ જરુરી છે. તાત્કાલિક લાભ લેવાના ચક્કરમાં મોટું નુકસાન થવાની શક્યતા છે. તા. 9 અને 10ના રોજ ધીરેધીરે સમયની ચાલ આપના પક્ષમાં રહેશે. વ્યવસાય કે નોકરીમાં કાર્યક્ષેત્રમાં આપને કોઈ નવું પદ મળે અથવા પગારવૃદ્ધિ સાથે બઢતી મળે તેવી સંભાવાન છે. બોસ સાથે મહત્ત્વના મુદ્દાઓ પર ચર્ચા થશે. આપના વ્યવસાયમાં ઝડપી વૃદ્ધિ દેખાશે. આપના માન-પ્રતિષ્ઠામાં વધારો સૂચવે છે. આપના કાર્યો બહુ સારી રીતે પાર પડશે. ધંધામાં કરેલી પરિવર્તનથી લાભ થાય. વડીલ વ્યક્તિઓ સાથે વાદવિવાદ થાય. તા. 11 અને 12ના રોજ આપને મિત્રો, પરિવારથી પૂરો સાથસહકાર મળશે. આપના માટે આ સમય મહત્ત્વના કાર્યો પાર પાડવા અનુકૂળ રહેશે. વ્યવસાયમાં આપ નવી પદ્ધતિ અપનાવશો જેના ફળસ્વરૂપ ફાયદાનું પ્રમાણ ખુબ ઊંચું રહેશે. આ સમયને તમે પ્રબળ તકમાં લાભ ફેરવી શકશો. આળસ દૂર થતા આપનું મન વધુ કાર્યશીલ રહેશે. જેથી કામકાજ અને આજીવિકાની બાબતમાં વધુ સારી પરિસ્થિતિનું નિર્માણ થશે.